stanford-oval/wikipedia huggingface dataset:
Unkarin Grand Prix 2021
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 30. heinäkuuta | 11:30–12:30 | 12:30–13:30 | 1. vapaat harjoitukset |  |  |  |  |
| 30. heinäkuuta | 15:00–16:00 | 16:00–17:00 | 2. vapaat harjoitukset |  |  |  |  |
| 31. heinäkuuta | 12:00–13:00 | 13:00–14:00 | 3. vapaat harjoitukset |  |  |  |  |
| 31. heinäkuuta | 15:00–16:00 | 16:00–17:00 | Aika-ajot |  |  |  |  |
| 1. elokuuta | 15:00–17:00 | 16:00–18:00 | Kilpailu |  |  |  |  |
Vapaat harjoitukset

Alfa Romeo Racing ajatti ensimmäisissä vapaissa harjoituksissa testikuljettajaansa Robert Kubicaa. Saman tallin kuljettaja Antonio Giovinazzi puolestaan vietti teknisen vian myötä suuren osan harjoitusajastaan varikolla. Mercedeksen Lewis Hamiltonilla oli puolestaan vaikeuksia autonsa aliohjauksen kanssa. Alpinen vastikään 40 vuotta täyttänyt Fernando Alonso teki ajovirheen pyörähtämällä mutkassa 4, mutta hän oli lopputuloksissa kuudes. Harjoitusten loppuvaiheessa AlphaTaurin Yuki Tsunoda menetti myös autonsa hallinnan mutkassa 4, jolloin hän pyörähti ja osui ratavalliin aiheuttaen radalle punaiset liput. Red Bullin Max Verstappen oli ensimmäisten vapaiden harjoitusten nopein ennen Mercedeksen Valtteri Bottasta ja Hamiltonia. Verstappen myös testasi Britannian osakilpailussa käyttämäänsä moottoria varmistaakseen sen kunnon.
Tuulenpuuskan aiheuttaman ulosajon seurauksena Tsunoda pystyi ajamaan toisissa vapaissa harjoituksissa vain yhden nopean aikakierroksen. Hamiltonilla oli vaikeuksia autonsa yliohjauksen kanssa ja hän teki ajovirheen ajautumalla radan ulkopuolelle aikakierroksellaan. Red Bullilla puolestaan Verstappen ei ollut tyytyväinen autonsa aliohjaukseen ja Sergio Pérezin renkaissa esiintyi tärinää. Bottas oli toisten vapaiden harjoitusten nopein, Hamilton toinen ja Verstappen kolmas.
Kolmansia vapaita harjoituksia varten Ferrari vaihtoi Carlos Sainzille uuden moottorin, koska edellisessä havaittiin tekninen vika perjantain harjoitusten jälkeen. Giovinazzi koki harjoitusten aikana pari epäonnista hetkeä. Ensin talli lähetti hänet liian aikaisin ulos varikkopilttuusta ja hän oli oli lähellä osua varikkosuoraa ajaneeseen Aston Martinin Lance Strolliin, mistä talli sai 5 000 euron suuruisen rahasakon. Myöhemmin hän esteli ulostulokierroksensa aikana nopeaa aikakierrostaan ajanutta AlphaTaurin Pierre Gaslya, joka oli lähellä osua Giovinazziin tämän seurauksena. Harjoitusten loppuvaiheessa Haasin Mick Schumacher aiheutti radalle punaiset liput, koska hän menetti autonsa hallinnan mutkassa 11 ja osui ratavalliin. Hamilton oli kolmansien vapaiden harjoitusten nopein ennen Verstappenia ja Bottasta.
Aika-ajot

Aika-ajojen ensimmäisessä osiossa Schumacher ei pystynyt ajamaan, koska hänen autonsa oli vaurioitunut pahoin vapaiden harjoitusten aikana. Aikaisemmin nopeinta aika-ajovauhtiaansa näyttänyt Williamsin George Russell karsiutui ensimmäistä kertaa kauden aikana jo ensimmäisessä osiossa. Tsunoda ajoi kolme nopeaa aikakierrosta, mutta hän karsiutui.
Toisessa osiossa Mercedes ja Red Bull ajoivat nopeita kierrosaikoja. Punaiset liput otettiin radalle Sainzin ajovirheen vuoksi, koska hän ajoi mutkaan liian suurella nopeudella, liukui ratavallia kohti ja rikkinäinen etusiipi jäi jumiin hänen autonsa alle. Sainzin mukaan ajovirheen aiheutti radalla esiintynyt voimakas tuulenpuuska.
Kolmannessa osiossa Hamilton ajoi nopeimman kierrosaikansa ensimmäisellä yrityksellään. Hamilton aiheutti päänvaivaa Red Bullin kuljettajille, kun hän ehti ennen Verstappenia ja Péreziä radalle ja ajoi lämmittelykierroksensa hitaasti, minkä seurauksena Pérez ei ehtinyt viimeiselle aikakierrokselleen ja Verstappen ei pystynyt parantamaan riittävästi omaa aikaansa. Verstappenin oli tyytyminen kolmanteen sijoitukseen, koska Hamilton ajoi paalupaikalle ja Bottas täydensi eturivin lähtöruudut. Aika-ajojen jälkeen yleisö buuasi ja huuteli Hamiltonille, mutta hän ei välittänyt niistä haastattelujen aikana. Oman puheenvuoronsa aikana Bottas puolusti Hamiltonia kertomalla yleisölle, että Hamilton teki urheilijana parhaan aika-ajosuorituksensa ja yleisön tulisi kyseenalaistaa omaa toimintaansa mielenilmauksen sijasta.
Kilpailu

Ennen kilpailun alkua Red Bull vaihtoi Verstappenin moottorin, koska siinä havaittiin tekninen vika aika-ajojen jälkeen, mutta Verstappen ei saanut lähtöruuturangaistusta kilpailuun. Kilpailun lähdössä tapahtui, kun kosteissa olosuhteissa Bottas teki ajovirheen ja kolaroi McLarenin Lando Norrisin, Pérezin ja Verstappenin kanssa; Stroll puolestaan kolaroi Ferrarin Charles Leclercin kanssa. Stroll, Leclerc, Pérez ja Bottas keskeyttivät heti ja Norris puolestaan ajettuaan pari kierrosta. Bottas ja Stroll saivat kolaritilanteiden aiheuttamisesta lähtöruuturangaistukset Belgian osakilpailuun. Kilpailu keskeytettiin punaisilla lipuilla.
Uusintalähdössä Mercedes teki erikoisen ratkaisun jättämällä Hamiltonin radalle välikelin renkailla muiden kuljettajien vaihtaessa varikolla kuivan kelin renkaisiin, minkä seurauksena Hamilton oli yksin lähtöruudukossa uusintalähdön aikana. Hamilton vaihtoi renkaansa kierrosta myöhemmin ja hän putosi viimeisten kuljettajien joukkoon. Alpinen Esteban Ocon nousi kilpailun kärkeen ja taisteli kilpailussa toiseksi nousseen Aston Martinin Sebastian Vettelin kanssa. Varikkosuoralla tapahtui, kun Alfa Romeo Racingin Kimi Räikkönen päästettiin vaarallisesti Haasin Nikita Mazepinin eteen, jolloin Mazepin joutui keskeyttämään kilpailunsa ja Räikköselle annettiin tilanteesta 10 sekunnin aikarangaistus.
MM-sarjan kärkikuljettajien Hamiltonin ja Verstappenin osalta kilpailu vaikeutui varikkokäyntien jälkeen, kun heillä oli vaikeuksia ohittaa edessään ajaneita hitaampia autoja. Verstappen jäi pitkäksi aikaa Daniel Ricciardon taakse ja valitteli autonsa olevan rikki alkukolarin jäljiltä, ja Hamilton puolestaan määrättiin tallin toimesta ajamaan kaasu pohjassa kovemmalla rengasseoksella nopeimpia kierrosaikoja. Kilpailun loppupuolella Hamiltonilla oli vaikeuksia ohittaa Alonsoa ja Sainzia, mutta hän pääsi Alonsosta ohi tämän tehtyä lukkojarrutuksen kierroksella 65 ja Sainzin Hamilton ohitti pari kierrosta myöhemmin. Ocon ajoi ensimmäistä kertaa F1-urallaan osakilpailun voittoon, ja Vettelin hylkäyksen myötä Hamilton oli toinen ja Carlos Sainz oli kolmas. Kilpailun jälkeen Hamilton ilmoitti, että oli kärsinyt kilpailun aikana huimauksesta ja huonovointisuudesta, mitkä johtuivat hänen mielestään viime kaudella sairastetun koronaviruksen aiheuttamasta jälkitaudista. Williamsille kilpailun lopputulokset olivat juhlalliset, kun Nicholas Latifi ja Russell ajoivat tallille sen kauden ensimmäiset MM-pisteet sijoittumalla kilpailussa seitsemänneksi ja kahdeksanneksi (talli oli saanut pisteitä viimeksi kaudella 2019).
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1.16,424 | 1.16,553 | 1.15,419 | 1 |
| 2 | 77 |  Valtteri Bottas | Mercedes | 1.16,569 | 1.16,702 | 1.15,734 | 2 |
| 3 | 33 |  Max Verstappen | Red Bull-Honda | 1.16,214 | 1.15,650 | 1.15,840 | 3 |
| 4 | 11 |  Sergio Pérez | Red Bull-Honda | 1.17,233 | 1.16,443 | 1.16,421 | 4 |
| 5 | 10 |  Pierre Gasly | AlphaTauri-Honda | 1.16,874 | 1.16,394 | 1.16,483 | 5 |
| 6 | 4 |  Lando Norris | McLaren-Mercedes | 1.17,081 | 1.16,385 | 1.16,489 | 6 |
| 7 | 16 |  Charles Leclerc | Ferrari | 1.17,084 | 1.16,574 | 1.16,496 | 7 |
| 8 | 31 |  Esteban Ocon | Alpine-Renault | 1.17,367 | 1.16,766 | 1.16,653 | 8 |
| 9 | 14 |  Fernando Alonso | Alpine-Renault | 1.17,123 | 1.16,541 | 1.16,715 | 9 |
| 10 | 5 |  Sebastian Vettel | Aston Martin-Mercedes | 1.17,105 | 1.16,794 | 1.16,750 | 10 |
| 11 | 3 |  Daniel Ricciardo | McLaren-Mercedes | 1.17,664 | 1.16,871 |  | 11 |
| 12 | 18 |  Lance Stroll | Aston Martin-Mercedes | 1.17,038 | 1.16,893 |  | 12 |
| 13 | 7 |  Kimi Räikkönen | Alfa Romeo Racing-Ferrari | 1.17,553 | 1.17,564 |  | 13 |
| 14 | 99 |  Antonio Giovinazzi | Alfa Romeo Racing-Ferrari | 1.17,776 | 1.17,583 |  | 14 |
| 15 | 55 |  Carlos Sainz | Ferrari | 1.16,649 | ei aikaa |  | 15 |
| 16 | 22 |  Yuki Tsunoda | AlphaTauri-Honda | 1.17,919 |  |  | 16 |
| 17 | 63 |  George Russell | Williams-Mercedes | 1.17,944 |  |  | 17 |
| 18 | 6 |  Nicholas Latifi | Williams-Mercedes | 1.18,036 |  |  | 18 |
| 19 | 9 |  Nikita Mazepin | Haas-Ferrari | 1.18,922 |  |  | 19 |
| – | 47 |  Mick Schumacher | Haas-Ferrari |  |  |  | 201 |
107 % aika: 1.21,548
Lähteet:
Mick Schumacher ei osallistunut aika-ajoihin kolmansissa vapaissa harjoituksissa tapahtuneen ulosajon takia, mutta sai kilpailun tuomaristolta luvan osallistua kilpailuun. Schumacher sai myös viiden lähtöruudun rangaistuksen suunnittelemattomasta vaihdelaatikon vaihdosta, mutta se ei vaikuttanut lähtöjärjestykseen.
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 31 |  Esteban Ocon | Alpine-Renault | 70 | 2:04.43,199 | 8 | 25 |
| DSQ | 5 |  Sebastian Vettel | Aston Martin-Mercedes | 70 | Polttoainenäyte | 10 |  |
| 2. | 44 |  Lewis Hamilton | Mercedes | 70 | +2,736 | 1 | 18 |
| 3. | 55 |  Carlos Sainz | Ferrari | 70 | +15,018 | 15 | 15 |
| 4. | 14 |  Fernando Alonso | Alpine-Renault | 70 | +15,651 | 9 | 12 |
| 5. | 10 |  Pierre Gasly | AlphaTauri-Honda | 70 | +1:03,614 | 5 | 10+1 |
| 6. | 22 |  Yuki Tsunoda | AlphaTauri-Honda | 70 | +1.15,803 | 16 | 8 |
| 7. | 6 |  Nicholas Latifi | Williams-Mercedes | 70 | +1.17,910 | 18 | 6 |
| 8. | 63 |  George Russell | Williams-Mercedes | 70 | +1.19,094 | 17 | 4 |
| 9. | 33 |  Max Verstappen | Red Bull Racing-Honda | 70 | +1.20,244 | 3 | 2 |
| 10. | 7 |  Kimi Räikkönen | Alfa Romeo Racing-Ferrari | 69 | +1 kierros | 13 | 1 |
| 11. | 3 |  Daniel Ricciardo | McLaren-Mercedes | 69 | +1 kierros | 11 |  |
| 12. | 47 |  Mick Schumacher | Haas-Ferrari | 69 | +1 kierros | 20 |  |
| 13. | 99 |  Antonio Giovinazzi | Alfa Romeo Racing-Ferrari | 69 | +1 kierros | Varikko |  |
| Kesk. | 9 |  Nikita Mazepin | Haas-Ferrari | 3 | Kolari (Räikkönen) | 19 |  |
| Kesk. | 4 |  Lando Norris | McLaren-Mercedes | 2 | Kolarivauriot (Bottas, Verstappen) | 6 |  |
| Kesk. | 77 |  Valtteri Bottas | Mercedes | 0 | Kolari (Norris, Pérez) | 2 |  |
| Kesk. | 11 |  Sergio Pérez | Red Bull Racing-Honda | 0 | Kolari (Bottas) | 4 |  |
| Kesk. | 16 |  Charles Leclerc | Ferrari | 0 | Kolari (Stroll) | 7 |  |
| Kesk. | 18 |  Lance Stroll | Aston Martin-Mercedes | 0 | Kolari (Leclerc) | 12 |  |
Nopein kierros: Pierre Gasly (AlphaTauri-Honda) 1.18,394 (kierroksella 70).
Lähteet:
Sebastian Vettel ajoi kilpailussa toiseksi, mutta hänen suorituksensa hylättiin riittämättömän polttoainenäytteen vuoksi ja FIA hylkäsi myös Aston Martinin laatiman protestin asiasta.
Antonio Giovinazin 14.s lähtöruutu jäi kisan alkaessa tyhjäksi hänen mentyä varikolle lämmittelykierroksella joutuen näin aloittamaan varikolta.
Valtteri Bottas ja Lance Stroll saivat molemmat viiden lähtöruudun rangaistuksen seuraavaan Belgian osakilpailuun aiheutettuaan kolarin ensimmäisellä kierroksella.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Varikkokäyntien turvallisuutta lisättiin uusilla säädöksillä.
Red Bull erotti yhden työntekijöistään kilpailuviikonlopun aikana, koska tämä oli julkaissut sosiaalisessa mediassa rasistisia kommentteja ja Red Bull oli erittäin myönteinen suvaitsevaisuutta kohtaan sen jälkeen, kun Mercedeksen Lewis Hamilton sai rasistisia herjauksia yleisöltä Britannian osakilpailun tapahtumista.
Sebastian Vettel, Valtteri Bottas, Carlos Sainz ja Lance Stroll saivat varoituksen tuomaristolta kilpailun jälkeen, koska he eivät olleet riisuneet pois vähemmistöjen oikeuksia korostavia mainospaitojaan ennen alkuseremonian Unkarin kansallislaulun esittämistä.
Esteban Oconin ensimmäinen voitto F1-sarjassa.
Alpinen ensimmäinen voitto Alpine-nimen alla (edellinen oli Australian Grand Prix 2013 jolloin talli tunnettiin nimellä Lotus F1 Team).
Nicholas Latifin Formula 1 -uran ensimmäiset MM-pisteet.
Varjakainen

Varjakainen eli Varjankainen eli Varjakka on suomalainen satuhenkilö, joka esiintyy muutamassa eri kansansadussa. Varjakainen on kuningas, joka asuu Varjakanmaassa.
Kertomuksessa Mikko Mieheläisestä isäntä lähettää hurjan poikansa Mikko Mieheläisen perimään Varjakaiselta kuninkaalta kahta hopeatynnyriä. Mieheläisen rekeä vetää Metsän eläjäksi kutsuttu hirviö, jota Vetehinen ohjastaa. Nämä olennot mieheläinen on aikaisemmin vanginnut. Varjakka pelkää Mieheläistä, ja luovuttaa vastalauseitta hopean.
Lähteitä

Eero Salmelainen (muokkaaja, kokoaja): Suomen Kansan Satuja ja Tarinoita (1852-1866)
Vartan Malakian

Vartan Malakian
Vartan Malakian (s. 14. heinäkuuta 1947) on armenialais-amerikkalainen taiteilija, joka on syntynyt Irakissa ja asuu nykyään Los Angelesissa. Hän on System of a Downin kitaristin Daron Malakianin isä. Hän teki kannet yhtyeen vuoden 2005 Mezmerize- ja Hypnotize-albumeille. Vartan hoitaa usein System of a Downin konsertit ja Daron omistaa usein lauluja hänelle.
Elämä

18-vuotiaana Malakian piti ensimmäisen taidenäyttelynsä Tšekkoslovakian suurlähetystössä ja muu hallitus sponsoroi tapahtumat antamalla huomiota hänen taiteelliselle työlleen. Vuonna 1968 Malakian palkattiin pääkoreografiksi Irakin hallitukselle ja Armenian nuorisojärjestölle. Hän organisoi ja loi Broadwayn show-esityksiä useita vuosia. Vuonna 1975 Vartan Malakian muutti Yhdysvaltoihin ja jäi Hollywoodiin asumaan. Hän jatkoi uraansa tanssin ja taiteen parissa ja vuonna 1981 alkoi opettaa tanssia Glendalen lukiossa, minne hän perusti Armenian tanssikokoontumisen. Vuonna 1993 Vartan avasi hänen antiikki- ja taidegalleriansa, mitä kutsuttiin nimellä Arka Gallery. Täällä hän onnistuneesti myi yli 100 kappaletta omia taideluomuksiaan moninaiselle joukolle ihmisiä, joista osa oli tunnettuja tähtiä taideteollisuudessa. Vuonna 2001 Los Angeles Times -sanomalehti sanoi Vartan Malakianin galleriaa yhdeksi uniikeimmista kaupoista kaupungissa. 2005 Vartan palkkasi zAkin, System of a Downin tunnetun fanisivun SOADfans.comin perustajan ja suunnittelijan, luomaan ja auttamaan VartanMalakian.com -sivuston suunnittelussa, mikä käynnistyi joulukuussa 2005.
Aiheesta muualla

Vartan Malakian.com (Arkistoitu – Internet Archive)
System of a Down
| --- | --- |
Studioalbumit:   System of a Down  Toxicity  Steal This Album!  Mezmerize  Hypnotize 
EP:t:   Sugar E.P.  Limited Edition Tour CD  Lonely Day
Česká pošta

| Česká pošta |
| --- | --- |

Yritysmuoto:  valtionyhtiö
Perustettu:  1993
Puheenjohtaja:  Petr Zatloukal
Avainhenkilöt:  Roman Knap (pääjohtaja)
Kotipaikka:  Praha, Tšekki
Toimiala:  postitoiminta
Henkilöstö:  28 994 (2018)
Kotisivu:  www.ceskaposta.cz
Infobox OKVirheellinen NIMI-arvo: 
Česká poštan autoja
Česká pošta  on Tšekin valtion omistama postiyhtiö. Yhtiön pääkonttori sijaitsee Prahassa ja sillä oli vuonna 2018 noin 29 000 työntekijää ja 3 822 postitoimistoa.
Historia

Yhtiö perustettiin 1. tammikuuta 1993 yhdessä itsenäisen Tšekin tasavallan muodostamisen kanssa.
Česká pošta teki tappiota yli miljardin Tšekin korunaa vuonna 2018. Yhtiön pääjohtaja Roman Knap kertoi, että ellei yhtiö tee suuria muutoksia yritysrakenteessa, Česká pošta lakkaisi olemasta vuosien kuluessa. Yhtiö esitteli vuonna 2019 uudistumissuunnitelman, jossa yhtiön liiketoiminta jaettaisiin kolmeen liiketoimintayksikköön, joista jokaisella olisi oma taloushallinto ja vastuu. Suunnitelman tavoite on saada yhtiö kannattavaksi vuoteen 2021 mennessä.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset verkkosivut
Špilberkin linna

| Špilberkin linna |
| --- | --- |
 Špilberkin linna
Sijainti:  Brno, Tšekki
Koordinaatit:  49°11′39.44″N, 16°35′56.09″E
Rakennustyyppi:  linna
Valmistumisvuosi:  1200-luvun puoliväli
Rakennuttaja:  Ottokar II Přemysl
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Špilberkin linna (saks. Spielberg) on Brnossa Tšekissä oleva linna, jossa on nykyään Brnon kaupunginmuseon tiloja. Böömin kuningas Ottokar II Přemysl rakennutti sen 1200-luvun puolivälissä pienelle kukkulalle lähelle Brnon keskustaa. Linnaa alettiin laajentaa 1700-luvulla, ja siitä tuli Brnon linnoitetun kaupungin rinnalla Määrin tärkein bastionijärjestelmään perustuva linnoitus. Joosef II muutti linnan 1700-luvun lopulla yleiseksi vankilaksi, johon joutui monia poliittisia vankeja. Frans Joosef I palautti linnan sotilaskäyttöön 1850-luvulla. Brnon kaupunginmuseolle se siirtyi vuonna 1960.
Historia

Špilberkin linnan rakennutti Böömin kuningas Ottokar II Přemysl, jonka tarkoituksena oli tehdä siitä Määrin hallitsijoiden hallintapaikka. Ensimmäiset kirjalliset maininnat linnasta ovat vuosilta 1277–1279. Siitä tuli 1300-luvun puolivälissä määriläisten rajakreivien asuinpaikka, kun Jan Jindřich ja hänen poikansa Jošt Jindřich asettuivat linnaan. Jindřichien jälkeen linnan merkitys asuinkäytössä pieneni ja siitä tuli sotilaallinen keskus hussilaissotien aikana 1400-luvulla. Böömin hallitsijan Yrjö Podebradyn poika Viktorin piti linnassa omaa päämajaansa. Vuonna 1469 Unkarin kuningas Matias Corvinus valtasi linnan usean kuukauden piirityksen jälkeen ja valloitti näin Määrin.
Linna siirtyi omistajalta toiselle 1400-luvun lopun jälkeen, ja tilapäiset omistajat eivät yleensä piitanneet linnan kunnosta. Määrin säädyt tunnistivat kuitenkin linnan merkityksen Määrille ja sen pääkaupungille Brnolle. Säädyt ostivat linnan tiluksineen vuonna 1560, jotta se ei päätyisi ulkomaalaisille, ja myivät sen Brnon kaupungille. Linna oli kaupungin omistuksessa vuoteen 1620, jolloin Valkeavuoren taistelun jälkeen Pyhän saksalais-roomaisen keisarikunnan keisari Ferdinand II takavarikoi linnan kruunun omistukseen. Kolmikymmenvuotisen sodan aikana linna jäi jälleen unohduksiin, ja se oli noin 40 miehen varuskuntana. Tilanne kuitenkin muuttui 1640-luvulla, kun ruotsalaiset valtasivat osittain Määrin ja uhkasivat Brnota. Vuonna 1645 Špilberk kesti ruotsalaisten kolme kuukautta kestäneen piirityksen.
Linnaa laajennettiin vaiheittain 1700-luvun puoleen väliin asti. Myös Brno linnoitettiin ja yhdessä linna ja kaupunki olivat Määrin tärkein bastionijärjestelmään perustuva linnoitus. Itävallan perimyssodassa linnoitus torjui vuonna 1742 Preussin hyökkäyksen.
Joosef II päätti vuonna 1783, että linnoituksen vankila muutettaisiin yleiseksi vankilaksi. Tätä varten linnan kasematit rakennettiin uudelleen. Alkujaan vankilaan oli tarkoitus määrätä vaarallisimmat rikolliset, mutta jo 1790-luvulla Špilberkiin joutui monia poliittisia vankeja. Linnassa oli mm. ranskalaisia vallankumouksellisia, kuten Jean-Baptiste Drouet, ja unkarilaisia jakobiineja, kuten kirjailija Ferenc Kazinczy. Špilberkiin rakennettiin 1822 erityinen valtion vangeille tarkoitettu siipi, johon tuomittiin monia italialaisia carbonareja. Kirjailija Silvio Pellico kirjoitti kirjan vankila-ajastaan.
Frans Joosef I lakkautti vankilan vuonna 1855. Kolme vuotta myöhemmin, kun viimeinen vanki oli vapautunut, linna muutettiin kasarmeiksi. Ensimmäisen ja toisen maailmansodan aikana linnaa käytettiin taas sotavankien säilyttämiseen. Toisessa maailmansodassa Gestapo rakennutti linnaa uudelleen, ja siellä säilytettiin isänmaallisia tšekkejä, joita sitten kuljetettiin Špilberkistä keskitysleireille.
Tšekkoslovakian armeija jätti linnan 1959, mikä tarkoitti linnan sotilaskäytön loppua. Seuraavana vuonna Špilberk siirtyi Brnon kaupunginmuseon omistukseen.
Linna

Špilberkin linnalla on ollut monia eri käyttötarkoituksia ja rakennusvaiheita. 1200–1400-lukujen goottilaisesta linnasta on oikeastaan jäljellä linnan perusolemus. Alkuperäisestä linnasta on jäljellä vain joitain osia itäsiivessä. Itäsiipi on tunnistettavasti goottilainen, mutta nykyinen ulkoasu on peräisin ongelmallisista ja kiistanalaisista korjauksista vuosina 1995–2000. Keskiaikaisen linnan ympärille rakennettiin bastionijärjestelmään perustuva linnoitus 1700-luvun puolessa välissä, jolloin rakennettiin muun muassa bastioneja, vallihautoja, kasematteja ja yksikerroksisia parakkirakennuksia.
Suurin osa linnoituksen nykyisistä rakennuksista on 1830-luvulta, jolloin linnoituksessa toteutettiin suuria muutostöitä, kun se muutettiin vankilaksi. Tältä ajalta on etelä-, pohjois- ja länsisiipi ja entisen suuren linnanpihan kahteen osaan jakava rakennus. Muutostyöt tuhosivat käytännössä kaiken mitä oli jäljellä keskiaikaisesta linnasta, lukuun ottamatta itäsiipeä. Špilberkin linnan nykyinen ulkoasu on tältä ajalta.
Saksalaiset toteuttivat laajoja muutostöitä linnoituksessa toisen maailmansodan aikana, mutta eivät muuttaneet ulkoasua. Joitakin pieniä muutoksia ja lisäyksiä lukuun ottamatta he yhtenäistivät linnoitusta arkkitehtonisessa mielessä. Saksalaisajalta on peräisin joitakin sisätiloja ja historiallisia yksityiskohtia.
Korjaukset vuosina 1995–2000 muuttivat linnoituksen ulkoasua ja erityisesti itäsiipeä, joten nykyinen ulkoasu eroaa aikaisemmista valokuvista ja maalauksista.
Näyttelyt

Špilberkin linnassa on nykyään useita Brnon kaupunginmuseon näyttelyitä. Linnan kasemateissa tutustaan barokkiaikaiseen linnoitusarkkitehtuuriin ja Joosef II:n aikaiseen vankilakulttuuriin. Yksi pysyvistä näyttelyistä esittelee linnan arkkitehtonista kehitystä perustuksista sen nykyiseen ulkoasuun. Linnan ensimmäisen kerroksen pohjoissiivessä on teemallisesti kasemattien näyttelyä vastaava aihe, sillä siellä käsitellään Špilberkin linnan vankilahistoriaa.
Brnon kaupungista kertova näyttely on jaettu kahdeksaan osaan, jotka esittelevät kaupungin merkittävimpiä hetkiä sen perustamisesta 1091. Kuvataidenäyttelyssä on esillä Brnon kaupunginmuseon parhaimpia tauluja. Esiteltynä on  vuosilta 1570–1945 taiteilijoita, joiden elämä liittyi Brnohon. Yksi pysyvistä näyttelyistä käsittelee Brnon arkkitehtuuria vuosilta 1919–1939. Saksalaisten rakentamassa kappelissa on esillä saksalaisen natsien vastustajan John Heartfieldin fotomontaaseja. Fransiskaaneihin kuuluneet nunnat harjoittivat farmasiaa Brnossa 1750-luvulta lähtien. Kaupunginmuseon näyttely esittelee farmasiaa ja farmakologiaa 1700-luvulta. Špilberkissä on myös osa kaupunginmuseon jalokivikokoelmaa 1800- ja 1900-luvuilta.
Aiheesta muualla

Wikimedia Commonsissa on kuvia tai muita tiedostoja aiheesta .
Špilberkin linna Brnon kaupungin sivuilla (englanniksi)
Italialaisten carbonarien muistomerkki.
Linnoituksen kartta.
Špilberkin linna
Špilberkin kasematteja.
Varjeltu rakastaja

| Varjeltu rakastaja> Lover Enshrined |
| --- | --- |
 Kirjan suomalainen kansi
Alkuperäisteos
Kirjailija:  J. R. Ward
Kieli:  Englanti
Genre:  fantasia
Kustantaja:  Penguin Group (USA)
Julkaistu:  2008
Ulkoasu:  sidottu
Sivumäärä:  560
Suomennos
Suomentaja:  Maria Sjövik
Kustantaja:  Basam Books
Julkaistu:  10. joulukuuta 2011
Ulkoasu:  sidottu
Sivumäärä:  620
Sarja: Mustan tikarin veljeskunta
Edeltävä:  Sitomaton rakastaja
Seuraava:  Koston rakastaja
Löydä lisää kirjojaKirjallisuuden teemasivulta
Varjeltu rakastaja (engl. Lover Enshrined) on Mustan tikarin veljeskunta -kirjasarjan kuudes osa, jonka on kirjoittanut J. R. Ward (toiselta nimeltään Jessica Bird). Kirja julkaistiin englanniksi vuonna 2008 ja se suomennettiin vuonna 2011.